বিজেপি সাংসদ বৰুণ গান্ধীয়ে আকৌ এবাৰ কৃষকৰ পক্ষত থিয় দি সমালোচনাত মুখৰ হৈছে নিজ দলৰ চৰকাৰৰ বিৰুদ্ধেই।
কৃষি আইন আৰু উত্তৰ প্ৰদেশ চৰকাৰৰ ওপৰত নিৰন্তৰ সমালোচনা কৰি বিজেপিৰ ৰোষৰ সন্মুখীন হোৱা সাংসদগৰাকীয়ে টুইটাৰত এটা ভিডিঅ' পোষ্ট কৰিছে। ভিডিঅ'টোত সাংসদ গৰাকীয়ে কিছু বিষয়া আৰু কৃষকৰ সৈতে বাৰ্তালাপ কৰি থকা দেখিবলৈ পোৱা গৈছে।
বৰুণ গান্ধীয়ে স্পষ্টভাৱে মন্তব্য কৰিছে যে তেওঁ তেওঁৰ সমষ্টিত শস্য সংগ্ৰহৰ ক্ষেত্ৰত কোনো ধৰণৰ অনিয়ম সহ্য নকৰিব।
তেওঁ কয় যে কৃষকসকলক দুৰ্ব্যৱহাৰ কৰা বা দুৰ্নীতিৰ যিকোনো প্ৰমাণ জনোৱাৰ বাবে সমষ্টিটোত এজন প্ৰতিনিধি নিয়োগ কৰিব আৰু যিকোনো অনিয়মৰ ক্ষেত্ৰত তেওঁ পোনপটীয়াকৈ আদালতৰ কাষ চাপিব আৰু চৰকাৰক কোনো অনুৰোধ নকৰিব।
এমএছপিৰ বাবে কোনো আইনী গেৰাণ্টি নোহোৱালৈকে কৃষকসকলক শোষণ কৰা অব্যাহত থাকিব। -  সাংসদজনে কয়।
বিষয়া আৰু কৃষকসকলৰ সৈতে বাৰ্তালাপ কৰাৰ সময়ত তেওঁ কয় যে উত্তৰ প্ৰদেশ চৰকাৰ আৰু দেশৰ বাবে এয়া লজ্জাজনক যে কৃষকসকলে তেওঁলোকৰ নিজৰ উৎপাদিত সামগ্ৰী জ্বলাই আছে।
কেইদিনমান আগতে পিলিভিটৰ সাংসদজনে এজন কৃষকে তেওঁৰ শস্য বিক্ৰী কৰাত বিফল হোৱাৰ পিছত জ্বলাই দিয়াৰ ভিডিঅ' পোষ্ট কৰিছিল।
উত্তৰ প্ৰদেশৰ লখিমপুৰ খেৰী হিংসাৰ পিছৰে পৰা বিজেপি সাংসদজনে উত্তৰ প্ৰদেশ চৰকাৰৰ বিৰুদ্ধে সৰৱ হৈ আছে।
লখিমপুৰ খেৰী হিংসা সন্দৰ্ভত কৰা টুইটৰ পিছত বৰুণ গান্ধী আৰু মানেকা গান্ধীক ৮০ জনীয়া দলৰ ৰাষ্ট্ৰীয় কাৰ্যনিৰ্বাহকৰ পৰা বাদ দিয়া হৈছিল।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
